PLANB พุ่งเกือบ 5% นิวไฮรอบ 5 เดือน ลุ้น Q3 พลิกกำไร 151 ล้าน
PLANB วิ่งแรงเกือบ 5% ราคาแตะ 7.70 บ. นิวไฮรอบ 5 เดือน โบรกแนะซื้อเป้า 8.8 บ. ลุ้นไตรมาส 3/65 พลิกกำไร 151 ลบ. รับรายได้โฆษณาฟื้นตัว คงประมาณการกำไรปี 65 แตะ 561 ลบ. โตเกินเท่าตัว
PLANB พุ่งเกือบ 5% นิวไฮรอบ 5 เดือน โบรกแนะซื้อเป้า 8.8 บ. ลุ้นไตรมาส 3/65 พลิกกำไร 151 ลบ. รับรายได้โฆษณาฟื้นตัว
4 พ.ย. 2565

ผู้สื่อข่าวรายงานว่า วันนี้ (4 พ.ย.65) ราคาหุ้น บริษัท แพลน บี มีเดีย จำกัด (มหาชน) หรือ PLANB ล่าสุด ณ เวลา 11:41 น. อยู่ที่ระดับ 7.70 บาท บวก 0.35 บาท หรือ 4.76% สูงสุดที่ระดับ 7.75 บาท ต่ำสุดที่ระดับ 7.35 บาท ด้วยมูลค่าซื้อขาย 203.83 ล้านบาท ทั้งนี้ราคาหุ้น PLANB ปรับตัวขึ้นสูงสุดในรอบ 5 เดือน นับตั้งแต่ราคาหุ้นอยู่ที่ระดับ 7.80 บาท เมื่อวันที่ 31 พ.ค.65

โดยบล.ดาโอ (ประเทศไทย) คงคาแนะนำ “ซื้อ” หุ้น PLANB และคงราคาเป้าหมายปี 66 ที่ 8.80 บาท อิง PER ปี 66 ที่ 41.8 เท่า โดยประเมินกำไรสุทธิไตรมาส 3/65 ที่ 151 ล้านบาท พลิกฟื้นจากขาดทุนสุทธิที่ 54 ล้านบาทในไตรมาส 3/64 แต่ชะลอตัว 13% เมื่อเทียบจากไตรมาสก่อน
สำหรับปัจจัยที่ส่งผลให้กำไรฟื้นตัวเมื่อเทียบจากปีก่อน เป็นผลมาจาก 1) รายได้รวมขยายตัว 48% เมื่อเทียบจากปีก่อน โดยรายได้ OOH ขยายตัวอย่างมีนัยสำคัญเนื่องจาก lockdown, 2) GPM ขยายตัวจาก utilization rate ที่ขยายตัว ส่วนกำไรที่ชะลอตัวไตรมาสก่อน เป็นผลมาจาก GPM ลดลงจากค่าใช้จ่าย maintenance ป้ายโฆษณาและเปลี่ยนจอเป็นดิจิทัล
ทั้งนี้ยังคงประมาณการกำไรสุทธิปี 65 ที่ 561 ล้านบาท เพิ่มขึ้น 777% เมื่อเทียบจากปีก่อน โดยคาดผลประกอบการครึ่งหลังปี 65 จะขยายตัวเมื่อเทียบจากปีก่อน และเมื่อเทียบจากครึ่งปีแรก จากรายได้สื่อที่ฟื้นตัว